CELEX: 32019D2250
Language: hr
Date: 2019-12-19 00:00:00
Title: Provedbena Odluka Vijeća (EU) 2019/2250 od 19. prosinca 2019. o odobrenju poslovnika Eurojusta

30.12.2019   
               
               
                  HR
               
               
                  Službeni list Europske unije
               
               
                  L 336/309
               
            
         PROVEDBENA ODLUKA VIJEĆA (EU) 2019/2250
         od 19. prosinca 2019.
         o odobrenju poslovnika Eurojusta
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1727 Europskog parlamenta i Vijeća od 14. studenoga 2018. o Agenciji Europske unije za suradnju u kaznenom pravosuđu (Eurojust) te zamjeni i stavljanju izvan snage Odluke Vijeća 2002/187/PUP (1), a posebno njezin članak 5. stavak 5.,
         budući da:
         
                     (1)
                  
                  
                     U skladu s Uredbom (EU) 2018/1727 Kolegij Eurojusta („Kolegij”) donosi poslovnik Eurojusta. Vijeće odobrava taj poslovnik putem provedbenih akata.
                  
               
                     (2)
                  
                  
                     Kolegij je 12. prosinca 2019. odobrio nacrt poslovnika u skladu s člankom 5. stavkom 5. Uredbe (EU) 2018/1727. Kolegij je nacrt zasebnog poslovnika o obradi i zaštiti osobnih podataka iz članka 17. poslovnika odobrio 16. prosinca 2019.
                  
               
                     (3)
                  
                  
                     Poslovnik i zasebni poslovnik o obradi i zaštiti osobnih podataka iz članka 17. poslovnika, trebalo bi odobriti Vijeće.
                  
               
                     (4)
                  
                  
                     Uredba (EU) 2018/1727 nije obvezujuća za Dansku te ona stoga ne sudjeluje u donošenju i primjeni ove Odluke kojom se provodi Uredba (EU) 2018/1727.
                  
               
                     (5)
                  
                  
                     Uredba (EU) 2018/1727 obvezujuća je za Irsku i Ujedinjenu Kraljevinu te one stoga sudjeluju u donošenju i primjeni ove Odluke kojom se provodi Uredba (EU) 2018/1727,
                  
               DONIJELO JE OVU ODLUKU:
         
            Članak 1.
            Odobravaju se poslovnik Eurojusta i zasebni poslovnik o obradi i zaštiti osobnih podataka iz članka 17. poslovnika.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 19. prosinca 2019.
            
               
                  Za Vijeće
               
               
                  Predsjednica
               
               K. MIKKONEN
            
         
         
            (1)  SL L 295, 21.11.2018, str. 138.